
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges. 
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets forordning om ændring af forordning (EU) nr. 1026/2012 om visse foranstaltninger med henblik på bevarelse af fiskebestande over for lande, der tillader ikkebæredygtigt fiskeri
[bookmark: _GoBack](COM(2024)0407 – C10‑0098/2024 – 2024/0224(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2024)0407),
–	der henviser til artikel 294, stk. 2, og artikel 43, stk. 2, i traktaten om Den Europæiske Unions funktionsmåde, på grundlag af hvilke Kommissionen har forelagt Parlamentet forslaget (C10‑0098/2024),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til udtalelse af xx. december 2025 fra Det Europæiske Økonomiske og Sociale Udvalg[footnoteRef:1], [1:  EUT C xxx af 3.12.2024, ELI: xx.] 

–	der henviser til forretningsordenens artikel 60 og 41,
–	der henviser til betænkning fra Fiskeriudvalget (A10‑0000/2024),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.





<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Betragtning 1</Article>
	

	Kommissionens forslag
	Ændringsforslag

	(1)	I overensstemmelse med De Forenede Nationers havretskonvention af 10. december 19821 ("UNCLOS") og aftalen om gennemførelsen af bestemmelserne i De Forenede Nationers havretskonvention af 10. december 1982 vedrørende bevarelse og forvaltning af fælles fiskebestande og stærkt vandrende fiskebestande af 4. august 19952 ("UNFSA") kræver forvaltningen af visse fælles og stærkt vandrende fiskebestande et samarbejde mellem alle de lande, hvis flåder udnytter denne bestand.
	(1)	I overensstemmelse med De Forenede Nationers havretskonvention af 10. december 19821 ("UNCLOS") og aftalen om gennemførelsen af bestemmelserne i De Forenede Nationers havretskonvention af 10. december 1982 vedrørende bevarelse og forvaltning af fælles fiskebestande og stærkt vandrende fiskebestande af 4. august 19952 ("UNFSA") kræver forvaltningen af visse fælles og stærkt vandrende fiskebestande et samarbejde mellem alle de lande, hvis flåder udnytter denne bestand. Et sådant samarbejde kan etableres inden for rammerne af regionale fiskeriforvaltningsorganisationer (RFFO'er) eller i tilfælde, hvor RFFO'er ikke har beføjelser til at forvalte den pågældende bestand, ved hjælp af ad hoc-ordninger mellem de lande, der har en interesse i det berørte fiskeri.

	__________________
	__________________

	1 De Forenede Nationers havretskonvention (EFT L 179 af 23.6.1998, s. 3, ELI: http://data.europa.eu/eli/convention/1998/392/oj.
	1 De Forenede Nationers havretskonvention (EFT L 179 af 23.6.1998, s. 3, ELI: http://data.europa.eu/eli/convention/1998/392/oj.

	2 Aftale om gennemførelsen af bestemmelserne i De Forenede Nationers havretskonvention af 10. december 1982 vedrørende bevarelse og forvaltning af fælles fiskebestande og stærkt vandrende fiskebestande (EFT L 189 af 3.7.1998, s. 17).
	2 Aftale om gennemførelsen af bestemmelserne i De Forenede Nationers havretskonvention af 10. december 1982 vedrørende bevarelse og forvaltning af fælles fiskebestande og stærkt vandrende fiskebestande (EFT L 189 af 3.7.1998, s. 17).


Or. <Original>{EN}en</Original>
</Amend>
<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 2</Article>
	

	Kommissionens forslag
	Ændringsforslag

	(2)	Ved Europa-Parlamentets og Rådets forordning (EU) nr. 1026/20123 fastsættes der en ramme, der skal gøre det muligt at identificere og vedtage foranstaltninger over for tredjelande, der undlader at samarbejde, og som tillader ikkebæredygtigt fiskeri efter en bestand, som Unionen også har en interesse i.
	(Vedrører ikke den danske tekst)	 

	__________________
	 

	3 Europa-Parlamentets og Rådets forordning (EU) nr. 1026/2012 af 25. oktober 2012 om visse foranstaltninger med henblik på bevarelse af fiskebestande over for lande, der tillader ikkebæredygtigt fiskeri (EUT L 316 af 14.11.2012, s. 34, ELI: http://data.europa.eu/eli/reg/2012/1026/oj.)
	 


Or. <Original>{EN}en</Original>
</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 3</Article>
	

	Kommissionens forslag
	Ændringsforslag

	(3)	I henhold til forordning (EU) nr. 1026/2012 kan et land identificeres som et land, der tillader ikkebæredygtigt fiskeri, bl.a. hvis det undlader at samarbejde om forvaltningen af en bestand af fælles interesse i fuld overensstemmelse med bestemmelserne i UNCLOS og UNFSA eller enhver anden international aftale eller folkeretlig norm, og hvis det undlader at vedtage de nødvendige foranstaltninger for fiskeriforvaltningen.
	(3)	I henhold til forordning (EU) nr. 1026/2012 kan et land identificeres som et land, der tillader ikkebæredygtigt fiskeri, bl.a. hvis det undlader at samarbejde om forvaltningen af en bestand af fælles interesse i fuld overensstemmelse med bestemmelserne i UNCLOS og UNFSA eller enhver anden international aftale eller folkeretlig norm, eller hvis det undlader at vedtage og overholde relevante foranstaltninger for fiskeriforvaltningen.


Or. <Original>{EN}en</Original>
</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Betragtning 4</Article>
	

	Kommissionens forslag
	Ændringsforslag

	(4)	Der bør indføres en definition af "manglende samarbejde" for bedre at fastlægge anvendelsesområdet for og betydningen af kravet om samarbejde i henhold til UNCLOS og UNFSA med henblik på forordning (EU) nr. 1026/2012.
	(4)	Der bør indføres definitioner af "manglende samarbejde" og "den bedste foreliggende videnskabelige rådgivning" for bedre at fastlægge anvendelsesområdet for og betydningen af kravet om samarbejde i henhold til UNCLOS og UNFSA med henblik på forordning (EU) nr. 1026/2012.


Or. <Original>{EN}en</Original>
</Amend>
<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Betragtning 5</Article>
	

	Kommissionens forslag
	Ændringsforslag

	(5)	Det er også nødvendigt at præcisere, at et land kan anses for at tillade ikkebæredygtigt fiskeri, hvis det ikke gennemfører de nødvendige foranstaltninger for fiskeriforvaltningen, og at disse foranstaltninger omfatter kontrolforanstaltninger.
	(5)	Det er også nødvendigt at præcisere, at et land kan anses for at tillade ikkebæredygtigt fiskeri, hvis det ikke gennemfører de nødvendige fiskeriforvaltnings- eller kontrolforanstaltninger, herunder inden for rammerne af RFFO'er.


Or. <Original>{EN}en</Original>
</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Betragtning 6</Article>
	

	Kommissionens forslag
	Ændringsforslag

	(6)	Procedurerne forud for og efter vedtagelsen af foranstaltninger over for lande, der tillader ikkebæredygtigt fiskeri, bør også styrkes.
	(6)	Procedurerne forud for og efter vedtagelsen af foranstaltninger over for lande, der tillader ikkebæredygtigt fiskeri, bør også styrkes, herunder inden for rammerne af RFFO'er.


Or. <Original>{EN}en</Original>
</Amend>
<Amend>Ændringsforslag		<NumAm>7</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. -1 (ny)</Article>
<DocAmend2>Forordning (EU) nr. 1026/2012</DocAmend2>
<Article2>Artikel 2 – stk. 1 – litra b</Article2>
	

	Gældende ordlyd
	Ændringsforslag

	
	-1)	Artikel 2, litra b), læses således:

	b)	»tilknyttede arter« enhver fiskeart, der tilhører det samme økosystem som bestanden af fælles interesse, og som lever af bestanden, er bytte for bestanden, kæmper mod bestanden om de samme føderessourcer og levested eller forekommer sammen med bestanden i samme fiskeområde, og som udnyttes eller fanges tilfældigt under samme fiskeriaktivitet
	"b)	»tilknyttede arter« enhver fiskeart, der tilhører det samme økosystem som bestanden af fælles interesse, og som lever af bestanden, er bytte for bestanden, kæmper mod bestanden om de samme føderessourcer og levested eller forekommer sammen med bestanden i samme fiskeområde, og som udnyttes, er bifangst eller fanges tilfældigt under samme fiskeriaktivitet"


Or. <Original>{EN}en</Original>
(32012R1026)
</Amend>
<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 1 – indledende del</Article>
	

	Kommissionens forslag
	Ændringsforslag

	1)	I artikel 2 tilføjes følgende som litra i):
	1)	I artikel 2 tilføjes følgende numre:


Or. <Original>{EN}en</Original>

</Amend>
<Amend>Ændringsforslag		<NumAm>9</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 1</Article>
<DocAmend2>Forordning (EU) nr. 1026/2012</DocAmend2>
<Article2>Artikel 2 – stk. 1 – litra i – indledende del</Article2>
	

	Kommissionens forslag
	Ændringsforslag

	i)	"manglende samarbejde": undladelse af at handle i god tro og deltage i meningsfulde konsultationer, hvor der gøres en betydelig indsats for at nå til enighed om vedtagelsen af de nødvendige foranstaltninger for fiskeriforvaltningen. Eksempler på manglende samarbejde omfatter, men er ikke begrænset til:
	i)	"manglende samarbejde": tredjelandes mangel på at handle i god tro og deltage i meningsfulde konsultationer med alle relevante kyststater og/eller fiskeriparter, herunder inden for RFFO'er, med henblik på at nå til enighed om vedtagelsen af de nødvendige foranstaltninger for fiskeriforvaltningen. Eksempler på manglende samarbejde omfatter, men er ikke begrænset til:


Or. <Original>{EN}en</Original>
</Amend>
<Amend>Ændringsforslag		<NumAm>10</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 1</Article>
<DocAmend2>Forordning (EU) nr. 1026/2012</DocAmend2>
<Article2>Artikel 2 – stk. 1 – litra i – nr. 4</Article2>
	

	Kommissionens forslag
	Ændringsforslag

	4)	unødige forsinkelser
	4)	unødige forsinkelser i besvarelsen af anmodninger


Or. <Original>{EN}en</Original>
</Amend>
<Amend>Ændringsforslag		<NumAm>11</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 1</Article>
<DocAmend2>Forordning (EU) nr. 1026/2012</DocAmend2>
<Article2>Artikel 2 – stk. 1 – litra i – nr. 5</Article2>

	

	Kommissionens forslag
	Ændringsforslag

	5)	urimelige anmodninger om oplysninger
	5)	urimelige anmodninger om oplysninger eller foranstaltninger, der skal træffes, herunder urimelige frister for svar eller handling;


Or. <Original>{EN}en</Original>
</Amend>
<Amend>Ændringsforslag		<NumAm>12</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 1</Article>
<DocAmend2>Forordning (EU) nr. 1026/2012</DocAmend2>
<Article2>Artikel 2 – stk. 1 – litra i – nr. 10 a (nyt)</Article2>
	

	Kommissionens forslag
	Ændringsforslag

	
	10a)	vedtagelse af ensidige foranstaltninger eller kvoter, som ikke er i overensstemmelse med de foranstaltninger eller kontingenter, der er aftalt bilateralt eller multilateralt.


Or. <Original>{EN}en</Original>
</Amend>
<Amend>Ændringsforslag		<NumAm>13</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 1</Article>
<DocAmend2>Forordning (EU) nr. 1026/2012</DocAmend2>
<Article2>Artikel 2 – stk. 1 – litra i a (nyt)</Article2>
	

	Kommissionens forslag
	Ændringsforslag

	
	ia)	"den bedste foreliggende videnskabelige rådgivning" er offentligt tilgængelig videnskabelig rådgivning, der understøttes af de nyeste videnskabelige data og metoder og enten er udstedt eller revideret af et uafhængigt videnskabeligt organ, som er anerkendt på europæisk eller internationalt plan.


Or. <Original>{EN}en</Original>
</Amend>
<Amend>Ændringsforslag	<NumAm>14</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 2</Article>
<DocAmend2>Forordning (EU) nr. 1026/2012</DocAmend2>
<Article2>Artikel 3 – stk. 1 – litra b – nr. i</Article2>
	

	Kommissionens forslag
	Ændringsforslag

	
	

	1)	Artikel 3, litra b), nr. i), affattes således:
	udgår

	“i)	undlader at vedtage eller gennemføre de nødvendige foranstaltninger for fiskeriforvaltningen, herunder kontrolforanstaltninger, for at sikre effektiv bevarelse og forvaltning af bestande af fælles interesse, eller".
	


Or. <Original>{EN}en</Original>
</Amend>

<Amend>Ændringsforslag	<NumAm>15</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 2 a (ny)</Article>
<DocAmend2>Forordning (EU) nr. 1026/2012</DocAmend2>
<Article2>Artikel 3</Article2>
	

	Gældende ordlyd
	Ændringsforslag

	
	2a)	Artikel 3 affattes således:

	Artikel 3
	"Artikel 3

	Lande, der tillader ikkebæredygtigt fiskeri
	Lande, der tillader ikkebæredygtigt fiskeri

	Et land kan identificeres som et land, der tillader ikkebæredygtigt fiskeri, hvis:
	Et land kan identificeres som et land, der tillader ikkebæredygtigt fiskeri, hvis:

	a) 	det undlader at samarbejde om forvaltningen af en bestand af fælles interesse i fuld overensstemmelse med bestemmelserne i UNCLOS og UNFSA eller enhver anden international aftale eller folkeretlig norm, og
	a) 	det undlader at samarbejde om forvaltningen af en bestand af fælles interesse i fuld overensstemmelse med bestemmelserne i UNCLOS og UNFSA eller enhver anden international aftale eller folkeretlig norm, eller

	b) 	det enten
	b) 	undlader at vedtage eller gennemføre de nødvendige foranstaltninger for fiskeriforvaltningen eller de foranstaltninger, der er aftalt bilateralt eller multilateralt, herunder kontrolforanstaltninger, der sikrer effektiv bevarelse og forvaltning af bestande af fælles interesse, eller

	i) undlader at vedtage de nødvendige foranstaltninger for fiskeriforvaltningen, eller 
	

	ii) 	vedtager foranstaltninger for fiskeriforvaltningen uden behørig hensyntagen til andre landes og Unionens rettigheder, interesser og pligter, og disse foranstaltninger for fiskeriforvaltningen, når de sammenholdes med foranstaltninger truffet af andre lande og Unionen, fører til fiskeriaktiviteter, der kunne resultere i, at bestanden kommer i en ikkebæredygtig tilstand. Denne betingelse anses også for at være opfyldt, hvis de af det pågældende land vedtagne foranstaltninger for fiskeriforvaltningen udelukkende på grund af foranstaltninger vedtaget af andre ikke har resulteret i, at bestanden er i en ikkebæredygtig tilstand.
	c)	vedtager foranstaltninger for fiskeriforvaltningen uden behørig hensyntagen til andre landes og Unionens rettigheder, interesser og pligter, og disse foranstaltninger for fiskeriforvaltningen, når de sammenholdes med foranstaltninger truffet af andre lande og Unionen, fører til fiskeriaktiviteter, der kunne resultere i, at bestanden kommer i en ikkebæredygtig tilstand. Denne betingelse anses også for at være opfyldt, hvis de af det pågældende land vedtagne foranstaltninger for fiskeriforvaltningen udelukkende på grund af foranstaltninger vedtaget af andre ikke har resulteret i, at bestanden er i en ikkebæredygtig tilstand, eller

	
	d) 	systematisk undlader at overholde bilaterale eller multilaterale aftaler ved ikke at træffe effektive eller rettidige foranstaltninger over for sine statsborgere eller fartøjer, der fører dets flag, og som anses for at have udøvet ulovligt, urapporteret og ureguleret fiskeri eller handlet i strid med de foranstaltninger for fiskeriforvaltning, der er fastsat i sådanne aftaler."


Or. <Original>{EN}en</Original>

(32012R1026)
<TitreJust>Begrundelse</TitreJust>
Ordføreren omstrukturerede artikel 3 for at fastsætte ensartede kriterier for at sikre, at hver af de anførte foranstaltninger fortolkes som en gyldig begrundelse for at fastslå, at et land tillader ikkebæredygtige fangstmetoder. Desuden blev der tilføjet et nyt kriterium for specifikt at imødegå manglende handling over for fartøjer, der er involveret i ulovligt, urapporteret og ureguleret fiskeri (IUU-fiskeri).
</Amend>
<Amend>Ændringsforslag		<NumAm>16</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 3 – litra a a (nyt)</Article>
<DocAmend2>Forordning (EU) nr. 1026/2012</DocAmend2>
<Article2>Artikel 6 – stk. 2 a (ny)</Article2>
	

	Kommissionens forslag
	Ændringsforslag

	
	aa) 	Følgende stykke indsættes:

	
	“2a.	Når bestanden af fælles interesse er omfattet af en RFFO, skal Kommissionen, inden den vedtager de foranstaltninger, der er omhandlet i artikel 4, rejse spørgsmålet om et tredjeland, der tillader manglende overholdelse i det relevante organ, for at søge rettidig afhjælpning af den manglende overholdelse. I tilfælde af systematisk manglende overholdelse og manglende afhjælpning træffer Kommissionen foranstaltninger på grundlag af de foranstaltninger, der er omhandlet i artikel 4."


Or. <Original>{EN}en</Original>
(32012R1026)
</Amend>
<Amend>Ændringsforslag		<NumAm>17</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 3 – litra b</Article>
<DocAmend2>Forordning (EU) nr. 1026/2012</DocAmend2>
<Article2>Artikel 6 – stk. 3</Article2>
	

	Kommissionens forslag
	Ændringsforslag

	3. 	Inden der vedtages foranstaltninger som omhandlet i artikel 4, giver Kommissionen det pågældende land en rimelig mulighed for skriftligt at følge op på meddelelsen og for at fremlægge alle relevante oplysninger.".
	3. 	Inden der vedtages foranstaltninger som omhandlet i artikel 4, giver Kommissionen det pågældende land mulighed for skriftligt at følge op på meddelelsen og for at fremlægge alle relevante oplysninger.


Or. <Original>{EN}en</Original>
</Amend>
<Amend>Ændringsforslag		<NumAm>18</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 3 – litra c – indledende del</Article>
	

	Kommissionens forslag
	Ændringsforslag

	c)	Følgende indsættes som stk. 4, 5 og 6:
	c)	Følgende stykker indsættes:


Or. <Original>{EN}en</Original>
</Amend>
<Amend>Ændringsforslag		<NumAm>19</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 3 – litra c</Article>
<DocAmend2>Forordning (EU) nr. 1026/2012</DocAmend2>
<Article2>Artikel 6 – stk. 4</Article2>
	

	Kommissionens forslag
	Ændringsforslag

	4.	Kommissionen giver det pågældende land tilstrækkelig tid til at besvare meddelelsen og en rimelig frist til at afhjælpe situationen.
	4.	Kommissionen giver det pågældende land en frist på højst 90 dage til at besvare meddelelsen og yderligere højst 90 dage fra datoen for svaret til at afhjælpe situationen.


Or. <Original>{EN}en</Original>
</Amend>
<Amend>Ændringsforslag		<NumAm>20</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 3 – litra c</Article>
<DocAmend2>Forordning (EU) nr. 1026/2012</DocAmend2>
<Article2>Artikel 6 – stk. 5</Article2>
	

	Kommissionens forslag
	Ændringsforslag

	5.	Efter vedtagelsen af foranstaltninger i henhold til artikel 4 fortsætter Kommissionen med at samarbejde med det pågældende land med henblik på, at landet ophører med at tillade ikkebæredygtigt fiskeri.
	5.	Efter vedtagelsen af foranstaltninger i henhold til artikel 4 fortsætter Kommissionen med at samarbejde bilateralt, multilateralt eller med den relevante RFFO's overholdelsesorgan med henblik på, at det pågældende land ophører med at tillade ikkebæredygtigt fiskeri.


Or. <Original>{EN}en</Original>

</Amend>
<Amend>Ændringsforslag		<NumAm>21</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 3 a (nyt)</Article>
<DocAmend2>Forordning (EU) nr. 1026/2012</DocAmend2>
<Article2>Artikel 7 – stk. 1</Article2>
	

	Gældende ordlyd
	Ændringsforslag

	
	3a) Artikel 7, stk. 1, affattes således:

	1. 	Foranstaltningerne i artikel 4 ophører med at finde anvendelse, når landet, der tillader ikkebæredygtigt fiskeri, vedtager passende afhjælpende foranstaltninger, som er nødvendige for bevarelsen og forvaltningen af bestanden af fælles interesse, og disse afhjælpende foranstaltninger:
	“1. 	Foranstaltningerne i artikel 4 ophører med at finde anvendelse, når landet, der tillader ikkebæredygtigt fiskeri, vedtager passende afhjælpende foranstaltninger, som er nødvendige for bevarelsen og forvaltningen af bestanden af fælles interesse, og disse afhjælpende foranstaltninger:

	a) 	enten er vedtaget autonomt eller er aftalt på grundlag af konsultationer med Unionen og, i påkommende tilfælde, andre berørte lande og 
	a) 	enten er vedtaget autonomt eller er aftalt på grundlag af konsultationer med Unionen og, i påkommende tilfælde, andre berørte lande eller inden for rammerne af RFFO'er og

	b) 	ikke undergraver effekten af foranstaltninger, som Unionen har truffet enten autonomt eller i samarbejde med andre lande med det formål at bevare de berørte fiskebestande.
	b) 	ikke undergraver effekten af foranstaltninger, som Unionen har truffet autonomt, i samarbejde med andre lande eller inden for rammerne af RFFO'er med det formål at bevare de berørte fiskebestande."


Or. <Original>{EN}en</Original>
(32012R1026)
</Amend></RepeatBlock-Amend>

[bookmark: _Toc189837821]BEGRUNDELSE
Denne forordning er et vigtigt redskab inden for EU's internationale fiskeriforvaltningsramme, der har til formål at styrke de mekanismer, der sikrer en bæredygtig forvaltning af fiskebestandene. Den fungerer som en hjørnesten i fremme af internationalt samarbejde om bæredygtighed, håndtering af manglende overholdelse og beskyttelse af EU-fiskernes langsigtede interesser.
Ordførerens mål er bl.a. at styrke instrumentets potentiale. Ordføreren søger at sikre, at EU er udstyret med en solid og omfattende ramme til at imødegå nuværende og fremtidige udfordringer fra alle bilaterale og multilaterale partnere, samtidig med at overholdelsesorganernes rolle i de regionale fiskeriforvaltningsorganisationer (RFFO'er) udnyttes. Denne betænkning har derfor til formål at styrke EU's internationale strategi for fiskeriforvaltning og sikre dens langsigtede mål for en bæredygtig og retfærdig fiskeriforvaltning.
Ordføreren roser Kommissionens foreslåede ændringer af artikel 3 om identifikation af lande, der tillader ikkebæredygtigt fiskeri, samt artikel 6 om foranstaltninger, der skal træffes før og efter vedtagelsen af foranstaltninger, og har besluttet at indføre klarere og mere omfattende bestemmelser for at styrke ansvarliggørelsen. 
Ordføreren fremhæver bl.a. betydningen af at imødegå urimelige krav fra tredjelande, som kan bringe EU's og dets fiskeres strategiske interesser i fare. Bestemmelser, der har til formål at forhindre uberettigede anmodninger og frister, sikrer retfærdige forhandlinger og beskytter EU-fiskernes interesser. Desuden tager ordførerens ændringsforslag fat på vores partneres manglende overholdelse og opretholder dermed den internationale bæredygtighedsindsats for at beskytte vores have, samtidig med at EU-fiskernes interesser beskyttes. Disse ændringer skaber tilsammen en mere omfattende og strategisk forhandlingsramme med vores partnere.
Ordføreren mener, at det er afgørende at styrke overholdelsesorganernes rolle i RFFO'er, og mener, at Kommissionen underudnytter dette redskab til international fiskeriforvaltning. Inden der træffes yderligere foranstaltninger, kan EU bedre udnytte det internationale samarbejde om bæredygtig fiskeriforvaltning ved at holde tredjelande, der tillader ikkebæredygtigt fiskeri, ansvarlige i disse multilaterale organer. De foreslåede ændringer har til formål at integrere RFFO'er mere effektivt som et overholdelsesredskab i EU's internationale strategi for fiskeriforvaltning og dermed frigøre deres fulde potentiale til at bekæmpe ikkebæredygtige fiskerimetoder. Ordføreren understreger betydningen af disse lovgivningsmæssige ændringer med hensyn til at fremme konkrete foranstaltninger fra Kommissionens side for at øge RFFO'ernes effektivitet, forbedre den miljømæssige bæredygtighed og sikre social retfærdighed for EU's fiskere.
Indførelsen af en klar definition af "den bedste foreliggende videnskabelige rådgivning" afhjælper et kritisk hul i den eksisterende lovgivning. Dette ændringsforslag sikrer større sammenhæng og klarhed på tværs af alle bestemmelser, samtidig med at tvetydighed i beslutningstagningen undgås. Ved at basere fiskeriforvaltningsbeslutninger på sunde videnskabelige principper styrker EU både den juridiske og videnskabelige stringens i bevarelsesforanstaltningerne. Dette forbedrer den langsigtede effektivitet af EU's bæredygtighedsindsats. 
Afslutningsvis mener ordføreren, at de foreslåede ændringer har potentiale til at gøre denne forordning til et stærkere, mere omfattende og fremtidssikret instrument for EU. Det vil yderligere fremme vores indsats for at opnå en proaktiv, modstandsdygtig og retfærdig tilgang til fiskeriforvaltning og konsolidere EU's position som global leder inden for international bæredygtig fiskeriforvaltning.

<FootprintIntro>Ordføreren erklærer på eget ansvar ikke at have modtaget input fra nogen enhed eller person, der skal nævnes i dette bilag i henhold til artikel 8 i bilag I til forretningsordenen.</FootprintIntro>

